મુંબઈ: એશિયાની સૌથી મોટી ધારાવી ઝૂપડપટ્ટીના પુનર્વિકાસ માટે વૈશ્વિક સ્તરે ટેંડર મગાવવાનો પ્રયત્ન બે વખત નિષ્ફળ ગયા પછી હવે રાજ્ય સરકારે ચૂંટણી પહેલાં કોઈ પણ પરિસ્થિતિમાં આ પ્રકલ્પનું રણશિંગુ ફૂંકવાનું નક્કી કર્યું છે. એ દિશામાં જોરદાર હિલચાલ શરૂ થઈ હોઈ વિશેષ કંપની (સ્પેશિયલ પર્પઝ વેહિકલ)ની સ્થાપના કરવામાં આવશે. રાજ્ય સરકાર અને વિવિધ ડેવલપર કંપનીઓ સહિયારા પ્રયાસથી આ પ્રકલ્પ શરૂ કરવાનો પ્રયત્ન કરશે.600 એકર પર પથરાયેલી ધારાવીના 12થી 13 ટુકડા કરીને એ પુનર્વિકાસ માટે આપવાનો પ્રયત્ન પણ નિષ્ફળ ગયા પછી હવે ધારાવીનો ફરીથી એક જ વિભાગ કરીને એ ડેવલપ કરવાનો પ્રયત્ન છે.